امریکا قوشمه ایالتلری نینگ افغانستان خاص نماینده سی زلمی خلیلزاد، افغانستانده تینچ لیک اوچره شوولری بوییچه آلغه باریلگن لیگینی بیلدیردی.
أفغانستان جمهور باشلیغی اشرف غنی، امریکا قوشمه ایالتلری نینگ أفغانستان خاص نماینده سی زلمی خلیلزاد بیلن پایتخت کابلده جایلشگن جمهور رئیس لیک سراییده اوچره شدی.
بو ملاقاتده تینتچ لیک اوچره شووی بیلن تیگیشلی آلیب باریلگن فعالیتلر قاله ویرسه بوندن کیینگی جریانده تعقیب ایتیله دیگن ریجه لر بوییچه کوریشدیلر.
امریکا قوشمه ایالتلری نینگ أفغانستان خاص نماینده سی زلمی خلیلزاد، اجتماعی ترماق آرقه لی بیرگن بیاناتیده اوچره شوولر بوییچه آلغه باریلگپن لیگینی بیلدیردی.
خلیلزاد، طالبان نینگ أفغانستان لیک مسؤللر بیلن ملاقات اوچون تیارگرلیک آلیشی کیره ک دیب ایتدی.
باشقه تاماندن أفغانستان جمهور باشلیغی خوفسیزلیک بوییچه مصلحتچیسی حمدالله محب، زلمی خلیلزادنینگ طالبان بیلن تینچ لیک اوچره شوولری بوییچه ناموفق ایکن لیگینی بیان ایتدی.
محب، خصوصی بیر تلویزیون کانالی گه بیرگن بیاناتیده، 4 آی ایچیده طالبان نینگ بیلی نینگ بوکیله جگینی معلوم قیلدی.
طالبان نینگ ایریم اولکه لرگه اوچره شیش اوچون اوچاق تکتی آلیش گه پولی بولمه گنینی افاده ایتیب شونده ی بولیب طالبان نینگ قیسقه مدت جریانیده یوق بولیب کیتیشینی اورغوله دی.
محب، امریکا قوشمه ایالتلری بیلن طالبان اورته سیده دوام ایتیب بارگن تینچ لیک اوچره شوولری نینگ أفغانستان خوفسیزلیک کوچلری گه سلبی تاثیر قالدیرگن لیگینی قید ایتدی. تینچ لیک موضوعسی نینگ جوده قیین ایکن لیگینی افاده ایتدی.
خلیلزادنینگ کیلگوسی کونلرده طالبان گروهی مسؤللری بیلن قطرده اوچره شیشی کوتیلماقده دیر.
افغانستان دولت باشلیغی اشرف غنی نینگ باشقروویده گی حکومت اوچون کتته خطردن عبارت طالبان گروهی حلی هم مملکت نینگ انجه منطقه سی نینگ کنترولینی اوز قولیگه آلیب تورگن.
حکومت طالبان گروهی بیلن تینچ لیک اوچره شوولریگه باشلش اوچون انچه فعالیت قیلیب تینچ لیک کینگشی ایجاد ایتگن حالده حلی گچه هیچ بیر نتیجه قولگه کیریتیلمه گن.
سابق جمهوررئیس حامد کرزی نینگ حکومتیده هم افغانستان رهبریتی طالبان بیلن مذاکره قیلیش گه حرکت قیلدی. اوشبو مذاکره لرنینگ 2013 – ییل جون آییده دوحه ده بولیب اوتیشی ریجه لنگن ایدی.  بیراق طالبان نینگ دوحه ده گی دفتری نینگ لوحه سی گه "افغانستان اسلام امیرلیگی" شکلیده یازدیریشی و اوزیچه بیراغینی آسیشی نینگ آرتیدن افغانستان حکومتی مذاکره دن واز کیچگن ایدی.
شونده ی قیلیب طالبان نینگ دوحه ده گی دفتری یاپیلرایکن, تینچ لیک مذاکره لری هم توختب قالگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
